stanford-oval/wikipedia huggingface dataset:
Momenttifunktio
Määritelmä

Jos  X on diskreetti satunnaismuuttuja,  \Omega  satunnaismuuttujan perusjoukko ja  p(x) sen pistetodennäköisyysfunktio. Silloin reaalimuuttujan  t funktio
on satunnaismuuttujan  X momenttifunktio kunhan odotusarvo
on olemassa avoimella välillä  -a<t<a ( \scriptstyle a>0). Luku  a määräytyy siten, että momenttifunktio on äärellisenä olemassa kaikilla välin arvoilla. Momenttifunktio on siten funktion kuvaus
Jatkuvan satunnaismuuttujan momenttifunktio määritellään vastaavalla tavalla
Momenttifunktion määrittämiseksi määrätyn integraalin eksponenttifunktio voidaan avata Taylorin sarjaksi, jolloin saadaan jatkuvassa tapauksessa lausekkeet
missä  m_{1},  m_{2},  m_{3},... ovat momentteja (katso alla).
Esimerkkejä > Diskreetti satunnaismuuttuja

Satunnaismuuttuja  Y saa vain kolme arvoa  \{1,2,3\} todennäköisyyksillä  \{{\tfrac {1}{2}},{\tfrac {1}{3}},{\tfrac {1}{6}}\} vastaavasti. Silloin  Y:n jakauman momenttifunktio on
kaikille  t\in \mathbb {R} .
Esimerkkejä > Jatkuva satunnaismuuttuja

Jos satunnaismuuttuja  Z on tasaisesti jakautunut välille [0,1], on sen tiheysfunktio tällä välillä  f(z)=1. Silloin momenttifunktio lasketaan
Ominaisuuksia

Momenttifunktiolla on joitakin ominaisuuksia, joita voidaan käyttää hyödyksi yhden tai useamman satunnaismuuttujan jakaumissa. Merkitään satunnaismuuttujien  X ja  Y momenttifunktioita  M_{X}(t) ja  M_{Y}(t).
Mikäli  Y=aX+b, niin  M_{Y}(t)=e^{bt}M_{X}(t).
Jos  Y=q (aina), niin  M_{Y}(t)=e^{qt}.
Jos  M_{X}(t)=M_{Y}(t) muuttujan  t origon ympäristössä, on satunnaismuuttujilla  X ja  Y sama jakauma.
Jos satunnaismuuttujat  X ja  Y ovat riippumattomat, on niiden summan  Z=X+Y momenttifunktio  M_{Z}(t)=M_{X}(t)M_{Y}(t). Monitermiset summat muodostetaan vastaavalla tavalla.
Todennäköisyydet generoiva funktio  G(t) liittyy momenttifunktioihin seuraavasti:
Momentteja

Satunnaismuuttujien jakaumien tunnuslukujen joukossa on erilaisia momentteja. Yleensä halutaan käyttää tavallisia momentteja  E[X^{r}] eli origomomentteja sekä ja keskusmomentteja  E[(X-\mu )^{r}], missä  \mu =E[X]. Satunnaismuuttujalle voidaan muodostaa myös tekijämomentteja, jotka määritellään  E[X^{(r)}]=E[X(X-1)(X-2)...(X-r+1)].
Momenttifunktio liittyy momentteihin siten, että momenttifunktion r. kertaluvun derivaattojen arvot kohdassa nolla antavat satunnaismuuttujan  X r. origomomentit:  M(0)^{(r)}=E[X^{r}]. Origomomentit saadaan seuraavasti (eksponenttifunktion sarjamuodostelman merkinnöillä):
M(t)=E[e^{tX}], jolloin  M(0)=E[e^{0\cdot X}]=E[1]=1
M'(t)=E[Xe^{tX}], jolloin  m_{1}=M'(0)=E[Xe^{0\cdot X}]=E[X]
M''(t)=E[X^{2}e^{tX}], jolloin  m_{2}=M''(0)=E[X^{2}e^{0\cdot X}]=E[X^{2}]
M^{(r)}(t)=E[X^{r}e^{tX}], jolloin  m_{r-1}=M^{(r)}(0)=E[X^{r}e^{0\cdot X}]=E[X^{r}]
Kaksiulotteinen yhteisjakauma > Origomomentit generoiva funktio

Diskreetit satunnaismuuttujat  X ja  Y muodostavat yhteisjakauman todennäköisyysfunktiolla  f_{XY}(x,y). Yhteisjakauman momenttifunktio on myös kaksiarvoinen funktio
Jatkuvilla satunnaismuuttujilla momenttifunktio kirjoitetaan
Kun  t_{X}=0 saadaan satunnaismuuttujan  Y momenttifunktio
ja arvolla  t_{Y}=0 saadaan satunnaismuuttujan  X momenttifunktio  M_{X}(t_{X}).
Momenttifunktiosta muodostetaan tarvittavat origomomentit derivoimalla se vaihtelevilla tavoilla. Seuraavat osittaisderivaatat ovat hyödyllisiä:
Kaksiulotteinen yhteisjakauma > Keskusmomentit generoivat funktiot

Yhden satunnaismuuttujan keskusmomentit kirjoitetaan  E[(X-\mu _{X})^{r}] ja niitä generoiva funktio vastaavasti
Näistä toinen derivaatta
on varianssi.
Kahden satunnaismuuttujan keskusmomentit kirjoitetaan  E[(X-\mu _{X})^{r}(Y-\mu _{Y})^{s}] ja niitä generoiva funktio vastaavasti
Näistä toinen osittaisderivaatta
on kovarianssi.
Aiheesta muualla

http://www.statlect.com/subon2/momgen1.htm
http://www.le.ac.uk/users/dsgp1/COURSES/MATHSTAT/6normgf.pdf
https://www.math.ucdavis.edu/~gravner/MAT135B/materials/ch10.pdf
http://www.dartmouth.edu/~chance/teaching_aids/books_articles/probability_book/Chapter10.pdf (Arkistoitu – Internet Archive)
http://web.am.qub.ac.uk/users/g.gribakin/sor/Chap6.pdf
http://courses.ncssm.edu/math/Stat_Inst/PDFS/SEC_2_f.pdf (Arkistoitu – Internet Archive)
František Dvořák

František Dvořák, päivämäärätön valokuva.
František Dvořák: Lintujen enkeli, maalattu vuonna 1910.
František Dvořák, syntyjään Franz Bruner, (14. marraskuuta 1862 Přelouč – 7. kesäkuuta 1927 Praha) oli tšekkiläinen taidemaalari. Hänet tunnettiin myös nimillä Franz Dvorak ja Franz Bruner.
Elämänvaiheita

Alkujaan Franz Bruner- nimellä tunnettu Dvořák sai taidekoulutuksensa Wienin taideakatemiassa. Hän jatkoi opintojaan Münchenissä, missä häntä opettivat Otto ja Rudolf Seitz sekä Wilhelm von Lindenschmit nuorempi. Vuodesta 1886 alkaen Dvořák piti näyttelyitä Wienissä ja Berliinissä.
Vuonna 1888 Dvořák matkusti yhdessä Alfons Muchan ja Karel Vitezslavin kanssa Pariisiin. He elättivät itsensä siellä maalaamalla kaupungissa vierailleiden varakkaiden yhdysvaltalaisten muotokuvia. Tästä innostuneena Dvořák päätti muuttaa Yhdysvaltoihin elättääkseen itsensä muotokuvamaalarina.
Dvořák asettui Yhdysvalloissa Philadelphiaan, missä hän piti näyttelyn vuonna 1890. Sitä seurasivat näyttelyt New Yorkissa, Detrotissa ja Chicagossa. Hän maineensa taitavana taidemaalarina kantautui myös Britanniaan. Siellä hän piti näyttelyn korkeatasoisessa Walker Art Galleryssa, Liverpoolissa.
Vuonna 1905 Dvořák muutti Prahaan, missä asui loppuelämänsä.
Aiheesta muualla

http://linesandcolors.com/2020/09/29/franz-dvorak/
http://arthur.io/art/franz-dvorak
Myllylampi (Alavus)

| Myllylampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Alavus
Koordinaatit:  62°27′27″N, 23°34′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Patasalmeen 
Järvinumero:  35.425.1.019
Mittaustietoja
Pinnankorkeus:  120,5 m  
Rantaviiva:  0,39 km  
Pinta-ala:  0,747 ha  
Saaria:  ei saaria 
 fiMyllylampi 
Myllylampi  on Etelä-Pohjanmaalla Alavudella Sulkavankylän lähellä sijaitseva lampi.
Maantietoa

Lammen pinta-ala on 0,7 hehtaaria, se on 150 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Sulkavanjoen valuma-alueeseen (35.425) se kuuluu. Lammen vedenpinnan korkeus on 120,5 metriä mpy.
Finnhits – 14 huippuhittiä

| Finnhits – 14 huippuhittiä Eri esittäjiä |
| --- | --- | --- |

Kokoelmalevyn tiedot
 Äänitetty : 1983
 Julkaistu: 1983
 Formaatti: LP, kasetti
 Tyylilaji: iskelmä
 Levy-yhtiö: Finnlevy
Finnhits – 15 huippuhittiä on vuonna 1983 julkaistu Finnhits-sarjan kokoelmalevy. Kustantaja on Finnlevy ja LP-levyn luettelotunnus on FTV 22.
Kappaleet

Kari Tapio: Olen suomalainen – 3.51 (”L'Italiano”, säv. S. Cutugno, san. Raul Reiman)
Meiju Suvas: Kova duuni on rahaa – 4.14 (”She Works Hard For The Money”, säv. Donna Summer, san. Pyry Lundén)
Solistiyhtye Suomi: Mahtava peräsin ja pulleat purjeet – 3.01 (säv. Jori Sivonen, san. Antero Ollikainen)
Katri Helena: Kirje sulle – 3.10 (”Per Lucia”, säv. M. Fabrizio, san. Raul Reiman)
Kake Randelin: Nasta pimu – 3.01 (säv. Jori Sivonen, san. Raul Reiman)
Eini: Elämäni mies – 3.02 (säv. Jori Sivonen, san. Antero Ollikainen)
Mikko Alatalo: Maailmanlopun meininki – 3.00 (säv. Mikko Alatalo, san. Harri Rinne)
Erkki Liikanen: Reikani Reikani – 2.48 (säv.  ja san. Erkki Liikanen)
Paula Koivuniemi: Kanssain jos aiot vähän matkaa – 3.34 (säv. Antti Hyvärinen, san. Pertti Reponen)
Frederik: Milla – 3.40 (säv. Jori Sivonen, san. Raul Reiman)
Armi Aavikko: Paratiisi – 3.37 (”Paradise”, säv. J. Diamond, san. Kaisu Liuhala)
7 seinähullua veljestä: Vamos A La Playa – 3.38 (”Vamos A La Playa”, säv. S. Righi, san. Raul Reiman)
Mona Carita: Sama tyttö – 3.30 (säv. Jori Sivonen, san. Titta Jaskari)
Kisu: Ei passaa pussaa mustaa kissaa – 2.34 (säv. Kristian Jernström/Kassu Halonen, san. Impi Riimi)
Aiheesta muualla

Albumin tiedot Suomen äänitearkistossa[vanhentunut linkki]
František Halas

| František Halas |
| --- | --- |
 František Halas
Henkilötiedot
Syntynyt: 1900 Brno, Määri
Kuollut: 1949 (48–49 vuotta) Praha, Tšekkoslovakia)
Kansalaisuus:  Tšekkoslovakia
Ammatti:  kirjailija
Kirjailija
Äidinkieli: tšekki
Tuotannon kieli: tšekki
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
František Halas (1900 Brno, Määri – 1949 Praha, Tšekkoslovakia) oli tšekkoslovakialainen runoilija, toimittaja ja kustannustoimittaja.
Kirjailijanuransa alkukauden jälkeen hän oli runoilijana subjektiivinen mystikko ja käytti metafyysisiä kuoleman ja katoavaisuuden kuvia. 1930-luvun jälkipuolelta alkaen hän osallistui yhteiskunnalliseen keskusteluun ja aloitti tšekkiläisen modernismin ja avantgarden. Hän käänsi tšekiksi Aleksandr Puškinia ja Adam Mickiewicziä.
Suomennetut teokset

Lasten paratiisi (František Halas: Dětem), saksankielisen laitoksen pohjalta suom. Aale Tynni, kuvitus Ota Janeček. WSOY 1968.
Aiheesta muualla

Kuvia tai muita tiedostoja aiheesta František Halas Wikimedia Commonsissa
Focke-Wulf Fw 61

| Focke-Wulf Fw 61 |
| --- | --- |

Tyyppi:  helikopteri
Alkuperämaa:   Saksa
Valmistaja:  Focke-Wulf
Ensilento:  26. kesäkuuta 1936
Valmistusmäärä:  2 
Hanna Reitsch lentää Focke-Wulf Fw 61 V2:ta
Focke-Wulf Fw 61 V2
Focke-Wulf Fw 61 oli ensimmäinen varsinainen helikopteri, joka teki vain 28 sekuntia kestäneen ensilentonsa 26. kesäkuuta 1936 koelentäjä Ewald Rohlfsin ohjaamana. Sen suunnittelivat Henrich Focke ja Gerd Achgelis. Focke-Achgelis rakensi konetta kaksi kappaletta: Fw 61 V1 D-EBVU ja V2 D-EKRA.
Helikopterin runkona käytettiin Focke-Wulf Stieglitz-harjoituslentokoneen runkoa, johon asennettiin kaksi rinnakkaista roottoria.
Fw 61 toimi perustana kaksiroottorisen Focke-Achgelis Fa 266:n ja siitä tehdyn sotilasversion Focke-Achgelis Fa 223 Drachen suunnittelulle.
Helmikuussa 1938 Fw 61:ä esitteli maailman ensimmäinen naishelikopterilentäjä Hanna Reitsch lentämällä Berliinin olympialaisia varten rakennetun Deutschlandhalle-urheilustadionin sisällä Berliinissä. Sillä saavutettiin myöhemmin useita helikopterilennon maailmanennätyksiä korkeudessa, nopeudessa ja kestossa kulminoituen 3 427 metrin korkeuteen ja 230 kilometrin pituiseen suoraviivaiseen matkalentoon kesäkuussa 1938.
Tekniset tiedot

Lähde: [lähde? ]
Yleiset ominaisuudet
Miehistö: 1
Pituus: &&&&&&&&&&&&&&07.02900007,29 m
Kärkiväli: &&&&&&&&&&&&&014.&&&&0014 m
Tyhjäpaino: &&&&&&&&&&&&0818.&&&&00818 kg
Voimalaite: &&&&&&&&&&&&&&01.&&&&001 × BMW Bramo Sh 14B -seitsemänsylinterinen tähtimoottori; &&&&&&&&&&&&&081.&&&&0081 kW (&&&&&&&&&&&&0108.&&&&00108 hv)
Suoritusarvot
Suurin nopeus: &&&&&&&&&&&&&090.&&&&0090 km/h
Lentomatka: &&&&&&&&&&&&0230.&&&&00230 km
Siirtolentomatka: &&&&&&&&&&&&0230.&&&&00230 km
Lakikorkeus: &&&&&&&&&&&03427.&&&&003 427 m
Aiheesta muualla

Kuvia tai muita tiedostoja aiheesta Focke-Wulf Fw 61 Wikimedia Commonsissa
Luftfahrtgeschichte.com (Arkistoitu – Internet Archive)
Stern.de
Fosston

| Fosston |
| --- | --- |

 Koordinaatit: 47°34′41″N, 95°44′56″W 
Valtio:  Yhdysvallat
Osavaltio:  Minnesota
Piirikunta:  Polkin piirikunta
Perustettu:  1889
Pinta-ala:  
 – Kokonaispinta-ala:  4,43 km²
 – Maa:  4,38 km²
 – Josta vettä:  0,05 km² 
Väkiluku (2016):  1 499
 – Väestötiheys:  340 as./km²
Postinumero:  56542
Suuntanumero(t):  218
Motto::  Where the Prairie Meets the Pines
 
 fosston.com 
Infobox OKVirheellinen NIMI-arvo: 
Fosston on kaupunki Polkin piirikunnassa Minnesotassa Yhdysvalloissa. Kaupungin väkiluku vuoden 2016 arvion mukaan oli 1 499.
Maantiede

Yhdysvaltain väestönlaskentaviraston mukaan Fosstonin pinta-ala on yhteensä 4,43 neliökilometriä, josta 4,38 neliökilometriä on maata ja 0,05 neliökilometriä vettä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fosston, Minnesota
Käännös suomeksi
Fire (Killerin kappale)

| ”Fire” Killer |
| --- | --- | --- |

Singlen tiedot
 Albumilta: Sickeningly Pretty & Unpleasantly Vain
 Julkaistu: 2002
 Formaatti: CD
 Tyylilaji: rock
 Levy-yhtiö: Universal Music
Listasijoitukset
  Suomen virallinen lista: 4.
Killerin muut singlet
| ”Hurricane” 2001 | ”Fire” 2002 | ”Naughty Boy” 2003 |
Fire on suomalaisen Killer-yhtyeen single, joka julkaistiin vuonna 2002. Kappale on mukana myös Killerin vuoden 2001 esikoisalbumilla Sickeningly Pretty & Unpleasantly Vain. Se nousi Suomen virallisen singlelistan sijalle 4.
Kappaleet

Fire – 3.40
Truth Or Dare – 3.39
All I Want – 3.00
"All I Want" -musiikkivideo
Aiheesta muualla

Fire discogs.com -sivustolla
Galliano Masini

Galliano Masini
Galliano Masini (7. helmikuuta 1896 Livorno – 15. helmikuuta 1986 Livorno) oli italialainen oopperalaulaja, joka oli äänialaltaan tenori.
Masini varttui köyhissä oloissa perheensä kolmantena lapsena. Hän teki sekalaisia töitä ja liittyi 18-vuotiaana kuoroseuraan, alun perin baritonina. Masini osallistui oopperaesityksiin kuoron jäsenenä ennen ensimmäistä esiintymistään solistina vuonna 1921. Hän sai osakseen Pietro Mascagnin arvostuksen ja alkoi saada taloudellista tukea opiskeluun Angelo Bendinellin johdolla. Muutettuaan Milanoon Masini sai ilmaista opetusta Giovanni Lauralta. Muodollisen debyyttinsä hän teki menestyksekkäästi vuonna 1923 tai 1924 Toscan Cavaradossina Livornossa. Masini jatkoi esiintymisiä Italian oopperataloissa. Vuonna 1926 L’amico Fritzin esityksen jälkeen Mascagni arvosteli sekä Masinin että tämän vastaesiintyjän Laura Laurin suorituksia, mikä johti Masinin ja Mascagnin välien heikkenemiseen. Masinin esiintymisiä varjosti myös krooninen keuhkoputkentulehdus. Vastoinkäymisistä huolimatta hän sai osakseen Riccardo Zandonain, Gino Marinuzzin ja Umberto Giordanon suosion. Giordano vakuuttui Masinin esiintymisestä oopperassa Andrea Chénier, ja Giordanon tuella Masini alkoi tehdä esiintymisiä myös saman säveltäjän oopperassa Fedora.
Masini teki ensimmäisen kansainvälisen esiintymisensä vuonna 1928 Lissabonissa. Roomassa hän teki ensimmäisen esiintymisensä vuonna 1930 Pinkertonin roolissa Madama Butterflyssa. Vuonna 1930 Masini aloitti esiintymiset myös Etelä-Amerikassa, vuonna 1932 La Scalassa ja vuonna 1937 Yhdysvalloissa. Hän lauloi Chicagossa vuosina 1937–1938 ja Metropolitan-oopperassa vuosina 1938–1939. Masini aloitti 1930-luvulla levytysten tekemisen ja pääsi esiintymään elokuviin Regina della Scala ja Stella del mare. Hän esiintyi jälleen myös Mascagnin oopperoissa ja sai suosiota roolisuorituksillaan Cavalleria rusticanassa sekä Il piccolo Maratissa. Masini ja Mascagni palasivat ystävällisiin väleihin keskenään. Kaksikko teki ammatillista yhteistyötä muun muassa Cavalleria rusticanan kantaesityksten 50-vuotisjuhlaesityksissä vuonna 1940.
Masini jatkoi uraansa toisen maailmansodan jälkeen; hän esiintyi ensimmäisen kerran Giuseppe Verdin Otellossa vuonna 1955 Livornossa. Viimeiseksi esiintymiseksi jäi osallistuminen Ruggero Leoncavallon Pajatson tuotantoon Livornossa 1957. Myös Masinin veli Cesare Masini Sperti oli tenori.
Georg Erik Grotenfelt

Georg Erik (Erik Jöran) Grotenfelt (15. heinäkuuta 1801 Juva – 1. huhtikuuta 1896 Juva) oli suomalainen sotilas ja tilanomistaja, joka sai maanviljelysneuvoksen arvonimen.
Grotenfeltin vanhemmat olivat eversti Carl Herman Grotenfelt ja Maria Charlotta Fabritius. Grotenfelt kävi Haapaniemen sotakoulun ja palveli Venäjän keisarillisen armeijan suomalaisissa joukko-osastoissa, mutta työskenteli samalla isänsä apuna Vehmaan kartanon hoidossa. Isä kuoli vuonna 1824 ja kartano tuli Georg Erikin ja hänen veljensä Herman Berndtin hallintaan, käytännössä Georg Erikin hoidettavaksi. Sotapalveluksesta Grotenfelt erosi vuonna 1831 luutnanttina. Hän oli 1860-lukuun mennessä kasvattanut Vehmaan kartanosta 4500 hehtaarin tilan, jossa oli peltoja yli 1000 hehtaaria, viitisenkymmentä torppaa ja lähes 600 alustalaista. Vehmaa oli Savon suurimpia maatiloja.
Grotenfelt paitsi laajensi Vehmaan kartanon tiluksia, myös rakensi ja rakennutti sinne runsaasti asuin- ja tuotantotiloja. Hän otti hoitaakseen myös Juvan kirkon rakennusurakan 1850-luvulla, kirkko vihittiin käyttöön vuonna 1863. Maatalouden harjoittajana ja yli 70-vuotisen isännyytensä aikana Gorenfelt oli kuitenkin vanhakantainen koneellistumisen, karjatalouden edistämisen ja tilan liiketoiminnan järjestämisen kannalta, vaikka hän rakennuttikin kartanoon muun muassa höyrysahan. Maanviljelysneuvoksen arvonimen hän sai vuonna 1873. Vehmaan kartanon hoito jäi jo Grotenfeltin viimeisinä elinvuosina hänen veljensä Herman Berndtin pojalle Herman Georg Grotenfeltille.
Future Crew

Kuva demosta Second Reality
Future Crew oli suomalainen demoryhmä. Se on erityisesti tunnettu varhaisista PC-demoistaan ja Scream Tracker -musiikkiohjelmastaan[lähde? ]. Future Crew jäsenet olivat pääosin Turusta kotoisin. Myös Assembly-demotapahtuman järjestäjiin on perinteisesti kuulunut suuri osa Future Crew'n jäsenistä. Future Crew julkaisi viimeisen tuotoksensa Assembly 1994 -tapahtumassa eikä ole sen jälkeen ryhmänä julkaissut mitään.
Merkittäviä Future Crew'n julkaisemia demoja ovat Unreal (Assembly 1992), Panic (The Party 1992) ja Second Reality (Assembly 1993). Saksalainen Smash Designs julkaisi Second Realitystä C64-version vuonna 1997.
Monet ryhmän jäsenet siirtyivät tietokonepelien tekoon demojen jälkeen. Jättiprojekti Illuminatus, joka oli Elite-tyyppinen "avaruussimulaattori", jäi kesken, ja ensimmäinen ryhmän jäsenten julkaisema peli oli autopeli Death Rally (1996).
Osittain tai kokonaan Future Crew'n jäsenten aloittamiin tietotekniikkayrityksiin kuuluvat Futuremark (3DMark), Remedy Entertainment (Max Payne) ja Bitboys.
Jäsenet

Samuli "GORE" Syvähuoko - Organisoija
Sami "Psi" Tammilehto - Ohjelmoija
Mika "Trug" Tuomi - Ohjelmoija
Arto "Wildfire" Vuori - Ohjelmoija
Jonne "Purple Motion" Valtonen - Muusikko
Peter "Skaven" Hajba - Muusikko ja graafikko
Aki "Marvel" Raula - Graafikko
Misko "Pixel" Iho - Graafikko
Jussi "Abyss" Laakkonen - BBS-koordinaattori ja edustaja, sekä "Assembly" -tietokone- ja demoskenetapahtuman entinen pääjärjestäjä
Markus "Henchman" Mäki - BBS-operaattori
Jarkko "Jake" Heinonen
Sale Kinnunen
Aiheesta muualla

Future Crew Pouet.net-sivustolla (englanniksi)
Georg Ehrnrooth (vuorineuvos, s. 1940)

Vuorineuvos Georg Ehrnrooth
Georg Larsson Ehrnrooth (s. 20. marraskuuta 1940 Helsinki) on suomalainen yritysjohtaja ja vuorineuvos, joka on työskennellyt Oy Wärtsilä Ab:n tehtävissä 1965–1979, Oy Lohja Ab:n toimitusjohtajana 1979–1991 ja Metra Oyj Abp:n konsernijohtajana 1991–2000.
Ehrnroothin vanhemmat ovat everstiluutnantti Lars ja Brita Ehrnrooth. Hän valmistui ylioppilaaksi Grankulla samskolasta 1959 ja Teknillisestä korkeakoulusta diplomi-insinööriksi 1965. Hänen puolisonsa on Anna Kristina van Gilse van der Pals.
Ehrnroothilla on ollut ja on runsaasti luottamustoimia. Hän oli TT:n puheenjohtaja vuodesta 1994, Elinkeinoelämän Valtuuskunnan EVA:n hallituksen puheenjohtaja vuodesta 2005 ja sitä ennen sen varapuheenjohtaja (2000–2004) sekä Elinkeinoelämän Tutkimuslaitoksen ETLA:n hallituksen varapuheenjohtaja vuodesta 2005.
Hänelle on myönnetty vuorineuvoksen arvo 1993 ja tekniikan kunniatohtorin arvo 1998.
Furuvik

Furuvik voi viitata seuraaviin paikkoihin:
Furuvikin kartano Paraisilla
Furuvik, taajama Storforsin kunnassa Ruotsissa
Furuvik, taajama Gävlen kunnassa Ruotsissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Furuvik”, voi hakea sivunnimihaulla, laajalla sivunnimihaulla tai tekstihaulla.
Giorgio Armani

| Giorgio Armani |
| --- | --- |
 Armani vuonna 2009.
Henkilötiedot
Syntynyt: 11. heinäkuuta 1934 (ikä 90) Piacenza, Italia
Aiheesta muualla
Verkkosivu
emporio armani -logo
Giorgio Armani (s. 11. heinäkuuta 1934 Piacenza, Italia) on italialainen muotisuunnittelija, joka tunnetaan varsinkin miesten mallistostaan ja minimalistisesta tyylistään. Armania pidetään Italian menestyneimpänä muotisuunnittelijana.
Armani opiskeli jonkin aikaa lääketiedettä ja suoritti armeijan. Hän työskenteli milanolaisessa tavaratalossa ja alkoi sitten suunnitella vaatteita Nino Cerrutille. Ensimmäisen oman miesten mallistonsa hän julkisti vuonna 1974 ja seuraavana vuonna ensimmäisen naisten mallistonsa.
Armani puvusti Richard Geren vuoden 1980 elokuvassa American Gigolo, mikä lisäsi yrityksen menestystä. 
Hän on puvustanut myös Sophia Lorenia vuodesta 1994
Vaateteollisuuden lisäksi Armani on laajentanut liiketoimiaan myös muun muassa sisustussuunnitteluun, ravintoloihin ja hotelleihin. Vuoden 2015 joulukuussa Forbes arvioi hänen omaisuutensa arvoksi 7,5 miljardia Yhdysvaltain dollaria.
Hän on myös yksi koripallojoukkue Olimpia Milanon omistajista. Armani on myös suunnitellut Torinon talviolympialaisten Italian joukkueen puvut.
Aiheesta muualla

Kuvia tai muita tiedostoja aiheesta Giorgio Armani Wikimedia Commonsissa
Virallinen sivusto
Giorgio Armani Internet Movie Databasessa. (englanniksi)
Future Hearts

| Future Hearts All Time Low |
| --- | --- | --- |

Studioalbumin tiedot
 Äänitetty : 2014 - 2015
 Julkaistu: 3. huhtikuuta 2015
 Formaatti: LP, digitaalinen, CD
 Tuottaja(t): John Feldmann, Mike Green, Alex Gaskarth, Rian Dawson, Zakk Cervini, Matt Pauling
 Tyylilaji: pop-punk
 Kesto: 45.41
 Levy-yhtiö: Hopeless
Listasijoitukset
  Britannia 1.    Ruotsi 53. 
All Time Lowin muut julkaisut
| Don’t Panic 2012 | Future Hearts 2015 | Last Young Renegade 2017 |
Singlet albumilta Future Hearts
 ”Something's Gotta Give” Julkaistu: 12. tammikuuta 2015  ”Kids in the Dark” Julkaistu: 9. maaliskuuta 2015
Future Hearts on yhdysvaltalaisen pop-punk-yhtye All Time Lowin viides studioalbumi, jonka julkaisi Hopeless Records 3. huhtikuuta 2015. Yhtye järjesti Future Hearts Tour -kiertueen Yhdysvalloissa Issues-, Tonight Alive- ja Statechamps-yhtyeiden kanssa keväällä vuonna 2015.
Kappaleet

Satellite – 2.24
Kicking & Screaming – 3.26
Something's Gotta Give – 3.09
Kids in the Dark – 3.36
Runaways – 3.34
Missing You – 4.04
Cinderblock Garden – 3.35
Tidal Waves – 4.09 (feat. Mark Hoppus)
Don't You Go – 3.05
Bail Me Out – 3.32 (feat. Joel Madden)
Dancing with a Wolf – 3.39
The Edge of Tonight – 3.51
Old Scars/Future Hearts – 3.26
Arvostelut

Altpress:
Metacritic: 74/100
Francis Smerecki

| 0 | 1 | 2 |
| --- | --- | --- |
 Francis Smerecki vuonna 2013.
Henkilötiedot
Koko nimi: Francis Smerecki
Syntymäaika: 25. heinäkuuta 1949
Syntymäpaikka: Le Mans, Sarthe, Ranska
Kuolinaika: 7. kesäkuuta 2018 (68 vuotta)
Seura
Seura:  Ranskan U19-maajoukkue
Tehtävä: Päävalmentaja
Seurat
| Vuodet | Seura | O (M) |
| 1966–1974 1974–1977 1977–1979 1979–1984 |  Le Mans UC  Stade Lavallois  Paris FC  Limoges FC |  |
Valmennusura
1984–1985 1985–1990 1991–1993 1993–1999 1999–2000 2000–2002 2003–2004 2004–2006 2006–2007 2007–2008 2008–2009 2009–2014:  Limoges FC  USL Dunkerque  US Valenciennes  En Avant Guingamp  Le Havre AC  AS Nancy  Stade Lavallois  Ranskan U20-maajoukkue  Ranskan U16-maajoukkue  Ranskan U17-maajoukkue  Ranskan U18-maajoukkue  Ranskan U18/19/20
Francis Smerecki (25. heinäkuuta 1949 – 7. kesäkuuta 2018) oli ranskalainen jalkapallovalmentaja ja keskikenttäpelaaja.
Ura pelaajana

Smerecki aloitti oman pelaajauransa Le Mansin joukkueessa 1966. Hän pelasi lähinnä keskikentällä hyökkäävissä rooleissa kaikkiaan 450 ottelua Ranskan kahdella ylimmällä sarjatasolla. Maajoukkueeseen Smerecki ei onnistunut urallaan murtautumaan. Le Mansin lisäksi Smerecki edusti Stade Lavallois'ta, Paris FC:tä ja Limoges FC:tä, jossa lopetti pelaajauransa 1984.